Rikunarita-ORG/Wikinium huggingface dataset:
# టిక్ టాక్ యాప్

లోగో
**టిక్ టాక్ యాప్‌**, చరవాణిలో వాడే ఒకయాప్.15 సెకన్ల వీడియోను సృష్టించడానికి ఈ యాప్ ను ఉపయోగిస్తున్నారు.ఈ యాప్‌ ద్వారా జోక్స్‌ క్లిప్స్‌, వీడియో సాంగ్స్‌, సినిమా డైలాగ్స్‌కు తగ్గట్లుగా లిప్‌ మూమెంట్‌, బాడీ మూమెంట్స్‌ ఇవ్వడం, డ్యాన్స్‌ చేయడం వంటివి దీనిలో చాలా సులభంగా చేస్తుంటారు.టిక్ టాక్ యాప్ 38 భాషలు భాషల్లో అందుబాటులో ఉంది.

## రూపకల్పన

చైనీస్‌ ఇంటర్నెట్‌ టెక్నాలజీ కంపెనీ 'బైటీ డ్యాన్స్‌' టిక్‌టాక్‌ను రూపొందించింది. 2016 లో డౌయిన్‌ పేరుతో ఇది చైనాలో విడుదలైంది. ఆ తర్వాత ఏడాదికి 'టిక్‌టాక్‌' పేరుతో అంతర్జాతీయ మార్కెట్లలోకి ఈ యాప్‌ విడుదలచేశారు.2018 జూలైలో ఈ యాప్ ప్రపంచవ్యాప్తంగా 500 మిలియన్లకు పైగా వినియోగదారులను ఉన్నారు. భారతదేశంలో ఫిబ్రవరి-2019 నాటికి 24 కోట్ల మంది ఈ టిక్‌టాక్‌ యాప్‌ను డౌన్‌లోడ్‌ చేసుకున్నారు.ప్రతి రోజూ కోటికి

పైగా వీడియోలను వీక్షింస్తారు.

## డౌన్ లోడ్ సంఖ్య

2018 లో టిక్

టాక్ ప్రపంచవ్యాప్తంగా 500 మిలియన్ వినియోగదారులు ఉన్నారు.2019 లో భారత దేశం మొదటి స్థానంలో ఉంది.

## విమర్శలు, సమస్యలు, నిషేధాలు

టిక్ టాక్ వ్యసనం కావటంతో, వినియోగదారులు యాప్ ఉపయోగించడాన్ని ఆపడానికి కష్టంగా మారింది .

### యాప్ నిషేధం

ఇండోనేషియా ప్రభుత్వం

టిక్ టాక్ యాప్ ను నిషేధించారు. అశ్లీలత, దైవదూషణ గురించి ప్రచారం వంటివి జరగడంతో 2018 జూలై 3న ఇండోనేషియాలో టిక్ టాక్ నిషేధించారు. కొద్దికాలం తర్వాత, ఇండోనేషియాలో టిక్ టాక్ వీడియోలు సెన్సార్ చేయడంతో 2018 జులై 11న నిషేధం ఎత్తివేయబడింది.

## భారతదేశంలో టిక్ టాక్ యాప్ నిషేదం

భారతదేశంలో టిక్ టాక్ యాప్ నిషేధించాలంటూ 2019 ఏప్రిల్ 3న, మద్రాస్ హైకోర్టు లో పిటిషన్ దాఖలు చేశారు.టిక్ టాక్ యాప్ లో "అశ్లీలతను ప్రోత్సహిస్తుంది" అని పేర్కొంటూ, భారత ప్రభుత్వం ఈ యాప్‌ నిషేధించమని కోరింది. ఏప్రిల్ 17, గూగుల్, ఆపిల్, గూగుల్ ప్లే యాప్ స్టోర్ నుండి టిక్ టాక్ ను తొలగించారు. కోర్టు నిషేధాన్ని పునఃపరిశీలించటానికి నిరాకరించినట్లుగా, సంస్థ డౌన్లోడ్లు బ్లాక్ చేయబడినప్పటికీ వేదికను ఉపయోగించుకునే అవకాశం ఉన్నట్లు వారు విశ్వసించారు. వారి కంటెంట్ విధానం, మార్గదర్శకాలను ఉల్లంఘించిన 6 మిలియన్ల వీడియోలను వారు తీసివేసిందని కూడా వారు ఆరోపించారు. ఈ విషయం ఏప్రిల్ 22 న గ్రహించటానికి నిర్ణయించబడింది.

### టిక్ టాక్‌ నిషేధం ఎత్తివేసిన మద్రాస్ హైకోర్ట్

టిక్ టాక్ యాప్‌పై నిషేధం విధిస్తూ మద్రాస్ హైకోర్టు తీర్పు వెలువరించింది. గతంలో విధించిన నిషేధాన్ని ఎత్తేసింది. మదురై బెంచ్ తీర్పు బైట్ డాన్స్ కంపెనీకి ఊరటనిచ్చింది.పోర్న్ కంటెంట్‌ను అడ్డుకునేలా తగిన నియంత్రణ చర్యలు తీసుకుంటామని చైనీస్ కంపెనీ బైట్‌డాన్స్ అఫిడవిట్‌లో పేర్కొనడంతో న్యాయస్థానం ఈ తీర్పు వెలువరించింది.న్యాయస్థానం తాజా తీర్పుతో ఇక నుంచి ఈ యాప్‌ను ప్లే స్టోర్ ద్వారా డౌన్‌లోడ్ చేసుకునే వీలుంది.

### భారత్ పూర్తిగా నిషేధం

లడఖ్‌లో సైనిక ఘర్షణ తరువాత దేశ సార్వభౌమత్వానికి , భద్రతకు ముప్పు ఉందని పేర్కొంటూ 29 జూన్ 2020 న టిక్‌టాక్‌తో పాటు 58 ఇతర చైనా యాప్‌లను నిషేధించింది.

## మూలాలు

## వెలుపలి లంకెలు

*
*
*
*
*
# లౌకికవాదం

**లౌకికవాదాన్ని** సాధారణంగా పౌర వ్యవహారాలకు సంబంధిచినదిగా లేదా జాతీయావాదం నుండి మతాన్ని వేరుచేయడం అని నిర్వచించారు. యాంటిక్లెరికలిజం, నాస్తికత్వం, సహజత్వం లేదా ప్రభుత్వ సంస్థల నుండి మతపరమైన చిహ్నాలను తొలగించడం వంటివి ఈ పదానికి విస్తృత అర్ధాలుగా సూచించవచ్చు.

లౌకికవాదం అనే పదాన్ని మొట్టమొదట 1851 లో బ్రిటిష్ రచయిత జార్జ్ హోలీయోక్ ఉపయోగించారు . మత విశ్వాసాన్ని చురుకుగా తోసిపుచ్చడం లేదా విమర్శించకుండా, మతం నుండి వేరుగా ఉన్న ఒక సామాజిక క్రమాన్ని ప్రోత్సహించాలనే తన అభిప్రాయాలను వివరించడానికి హోలీయోక్ "**లౌకికవాదం**" అనే పదాన్ని కనుగొన్నాడు. హోలీయోక్ "లౌకికవాదం క్రైస్తవ మతానికి వ్యతిరేక వాదన కాదని , దాని నుండి

లౌకికవాదం అనే పదాన్ని కనుగొన్న జార్జ్ హోలీయోక్
స్వతంత్రమైనది" అని వాదించాడు.

ఫ్రెంచ్ ఇంకా ఆంగ్లో అమెరికన్ దేశాలలో లౌకికవాదానికి సంబంధించి విభిన్న సాంప్రదాయాలు ఉన్నాయి.

లౌకికవాదాన్ని "కఠినమైన" , "మృదువైన" అని రెండు రకాలుగా వర్గీకరించవచ్చు. "కఠినమైన" లౌకికవాదం మతపరమైన ప్రతిపాదనలను జ్ఞానోదయపరంగా చట్టవిరుద్ధమని భావిస్తుంది , వీలైనంతవరకు వాటిని తిరస్కరించడానికి ప్రయత్నిస్తుంది. "మృదువైన" రకం సహనం , ఉదారవాదాన్ని నొక్కి చెబుతుంది.

## చరిత్ర

లౌకికవాదం ఒక ఆధునిక భావన అయినప్పటికీ, అనేక నాగరికతలకు చెందిన ప్రాచీన తత్వవేత్తల రచనలలో దీనికి సంబందించిన ఆలోచనలు కనిపిస్తాయి. లౌకిక ఆలోచన మొట్టమొదటి డాక్యుమెంటేషన్లలో భారతదేశంలోని చార్వాకా తత్వశాస్త్రంలో చూడవచ్చు, ఇది ప్రత్యక్ష అవగాహన, అనుభవవాదం ఇంకా షరతులతో కూడిన అనుమితిని సరైన జ్ఞాన వనరులుగా కలిగి ఉంది అలాగే ఆ సమయంలో ఉన్న మతపరమైన పద్ధతులను తిరస్కరించడానికి ప్రయత్నించింది. ప్రాచీన గ్రీస్ శాస్త్రీయ తత్వశాస్త్రం , రాజకీయాలలో లౌకికవాదం పాశ్చాత్య వాదనలలో మొట్టమొదటగా కనిపించింది, శాస్త్రీయ ప్రపంచం క్షీణించిన తరువాత కొంతకాలం అదృశ్యమైంది, కాని పునరుజ్జీవనం సంస్కరణలో ఒక సహస్రాబ్దిన్నర తరువాత తిరిగి కనిపించింది. జాన్ లాక్ , డెనిస్ డిడెరోట్, డేవిడ్ హ్యూమ్, ఎడ్వర్డ్ గిబ్బన్, వోల్టేర్, జీన్-జాక్వెస్ రూసో, బరూచ్ స్పినోజా, జేమ్స్ మాడిసన్, థామస్ జెఫెర్సన్, థామస్ పైన్ ఇంకా ఇతర జ్ఞానోదయ ఆలోచనాపరులు లౌకికవాద భావనల ఏర్పాటుకు ఎంతో దోహదపడ్డారు. ఇటీవలి కాలంలో, రాబర్ట్ ఇంగర్‌సోల్, బెర్ట్రాండ్ రస్సెల్ క్రిస్టోఫర్ హిచెన్స్ వంటి మేధావులు లౌకికవాదానికి ప్రాతినిధ్యం వహిస్తున్నారు.

## మూలాలు
# తుళు నాడు

| తుళు నాడు |
| --- |
| Region / Aspirant State |
| తుళు నాడులోని ఒక గ్రామం |
| కర్ణాటక, కేరళలలోని తుళునాడు ప్రాంతం |
| భారతదేశంలోని ఇతర ప్రతిపాదిత కొత్త రాష్ట్రాలు, తుళునాడు |
| దేశం | భారతదేశం |
| రాష్ట్రాలు, ప్రాంతాలు | కర్నాటక, కేరళ |
| జిల్లాలు | దక్షిణ కన్నడ , ఉడిపి, కాసరగోడు |
| Area |
|  • Total | 10,432 కి.మీ2 (4,028 చ. మై) |
| Population (2001) |
|  • Total | 39,57,071 |
|  • Density | 356.1/కి.మీ2 (922/చ. మై.) |
| భాషలు |
| Time zone | UTC+5:30 (IST) |
| టెలిఫోన్ కోడ్ | 0824, 0825 |
| ISO 3166 code | [[ISO 3166-2:IN|]] |
| Vehicle registration | KA19, KA20, KA21, KL14 |
| No. of districts | 3 |
| Largest city | మంగుళూరు |

భారతదేశంలోని కర్నాటక, కేరళ రాష్ట్రాలలో తుళు భాష మాట్లాడే ప్రాంతాన్ని తుళునాడుగా వ్యవహరిస్తారు. దీనిలో కర్నాటకలోని దక్షిణ కన్నడ, ఉడిపి జిల్లాలూ కేరళలోని కాసరగోడు జిల్లాలో పాయాశ్విని నది వరకూ ఉన్న ప్రాంతాలు ఉన్నాయి. మంగళూరు, ఉడిపి, కాసరగోడు ఈ ప్రాంతాలలోని పెద్ద ఊర్లు.

## దేవాలయాలు

* మధుర్ ఆలయం

## ప్రత్యేక రాష్ట్ర డిమాండ్లు

స్వాతంత్ర్యానంతరం, రాష్ట్రాల పునర్విభజన సంఘం ఏర్పడినపుడు తుళు భాషీయులు తమ భాషకి అధికార భాష గుర్తింపుకోసం, ప్రత్యేక భాషాప్రయుక్త రాష్ట్రన్ని ఏర్పరుచుకోడానికి ప్రయత్నించారు. అయితే, వారి ప్రయత్నాలు ఫలించలేదు.
ప్రత్యేక తెలంగాణ ఉద్యమ నేపథ్యంలో, తుళునాడు రాష్ట్ర డిమాండు కూడా మళ్ళీ బయటకి వస్తోంది. తుళు రాజ్య పోరాట సమితి వంటి సంఘాలు ఇందుకోసం సభలు, సమావేశాలు నిర్వహిస్తున్నారు.

## ప్రముఖ వ్యక్తులు

* జార్జ్ ఫెర్నాండెజ్
* గణేశ్ హెగ్డే
* అనిల్ కుంబ్లే
* విజయ్ మాల్యా
* దయా నాయక్
* వీరప్ప మొయిలీ
* దీపికా పడుకోణె
* ఐశ్వర్య రాయ్
* సునీల్ శెట్టి
* శిల్పా శెట్టి
* ప్రకాష్ రాజ్
* అనుష్క శెట్టి

## చిత్రమాలిక

* వేనూరు వద్దనున్న బాహుబలియొక్క ఏకశిలావిగ్రహం
* A *Yakshagana* artist portraying a *rakshasa* (demon)
* Monolith of Bahubali in Karkala
* Chaturmukha Basadi, Karkala
* Saavira Kambada Basadi, Moodabidri

## ఇవి కూడా చూడండి

* తుళు

## మూలాలు
# అహింస

Gautama Buddha, known for his philosophy of ahimsa
ఒక జీవిని చంపడం, ఒకరికి ఇష్టము లేని కార్యాన్ని బలవంతంగా చేయించి, తద్వారా దుఃఖాన్ని కలిగించడం, మనోవాక్కాయ కర్మలచేత బాధ కలిగించడం హింస. సర్వకల సర్వావస్థలలో ఇతర ప్రాణికి ఏ రకమైన కష్టాన్ని కలిగించకుండా ఉండడం అహింస.
హింస మూడు రకాలు: మానసిక హింస, వాచిక హింస, కాయిక హింస. పరులకు హాని తలపెట్టడం, మనో నిగ్రహం లేకపోవడం, పాపభీతి లేకుండా ప్రవర్తించడం అనేవి మానసిక హింస. అసత్యాన్ని పలకడం, అహితముగా లేదా కఠినంగా మాట్లాడడం వాచిక హింస. ఒక జీవిని చంపడం, గాయపరచడం, దుష్క్రియలచేత పీడించడం, పరస్త్రీ సహవాసం, పరధనాపహరణం, మాంస భక్షణ కాయిక హింస అనబడతాయి.

## హిందూ మతంలో అహింస

```
**అహింసా పరమో ధర్మః అహింసా పరమం తపఃదయా సమం నాస్తి పుణ్యం పాపం హింసా సమం నహి.**
```

**"జీవో జీవస్య జీవనమ్"** - అనగా ఒక జీవి మరొక జీవిని చంపి తనడం జంతు ప్రవృత్తి.

* అహింస, సత్యం, కోపము లేకపోవడం, మృదుస్వభావం, సిగ్గు, చాపల్యం లేకపోవడం, తేజస్సు, ఓర్మి, పట్టుదల, శుచిత్వం, ద్రోహచింతన లేకపోవడం, అభిమాన రాహిత్యం  **దైవ గుణ సంపద అహింస, సమత్వము, తృప్తి, తపస్సు, దానము, యశస్సు మొదలైన భావాలు దైవం వల్లనే కలుగుతాయి.ధర్మాలు అన్నింటిలో అహింస శ్రేష్ఠమైన ధర్మం. భూతదయను మించిన పుణ్యం, హింసను మించిన పాపం లేదని వేదోపనిషత్తులు చెబుతున్నాయి.

**అహింస** (Ahimsa) మహావిష్ణువునకు ప్రీతికరమైన ఎనిమిది పుష్పాలలో మొట్టమొదటిది. అహింస, ఇంద్రియ నిగ్రహం, భూతదయ, సహనం, శాంతం, తపస్సు, ధ్యానం, సత్యం అనేవి ఈ ఎనిమిది పుష్పాలు.

## బౌద్ధమతంలో అహింస

బుద్ధదేవుడు అహింసా ప్రవచనం చేసినది మనదేశంలోనే. అలాగే మహాత్మా గాంధీ ఆచరించిన సత్యాగ్రహం అహింస యొక్క ఒకానొక రూపం.

## జైనమతంలో అహింస

జైన మతస్తులు గాలి పీలిస్తే గాల్లోని సూక్ష్మజీవులు చచ్చిపోతాయని మూతికి గుడ్డ కట్టుకుంటారు. నీళ్ళు వడగట్టుకుని తాగుతారు, అడుగు తీసి అడుగువేసేటప్పుడు కాలికింద పడి సూక్ష్మజీవులు చచ్చిపోతాయని నెమలీకలతో చేసిన పొరకతో నడిచినంతమేరా అడుగేసేముందు నేలను ఊడ్చుకుంటూపోతారు. మొక్కలు, పొదలు, చెట్లు, వాటి బెరడు, కాండం, ఆకులు, విత్తనాలు...వీటిలో ఆత్మ ఉంటుందట.

## ఇస్లాం లో అహింస

ఇస్లాం అనే పదానికి అర్ధమే అహింస, శాంతి. ముస్లిం అంటే శాంతి కాముకుడు.ముహమ్మదు గారి ప్రవచనాలలో ఆత్మరక్షణ కోసం యుద్ధప్రబోధాలున్నాయి.మామూలు వాతావరణంలో ఎంతో శాంతిగా ఉంటూ పొరుగువారి హక్కులను కాపాడుతూ ఉండాలనే బోధనలున్నాయి.

## క్రైస్తవంలో అహింస

ఏసుక్రీస్తు శాంతికి చిహ్నం అయ్యాడు.అహింసను బోధించాడు.కత్తిపట్టినవాడు కత్తికే బలౌతాడని చెప్పాడు.ఒకచెంపమీదకొడితే మరోచెంపచూపించమన్నాడు.

## మూలాలు

* అహింసాపుష్పము, డా.ఎడ్ల బాలకృష్ణారెడ్డి 2006 జూలై సప్తగిరి సచిత్ర మాసపత్రికలో ప్రచురించిన వ్యాసం
# షామానిజం

ఎస్.ఐ.బోరిసోవ్ తీసిన ఫోటో ఆధారంగా రష్యన్ పోస్ట్‌కార్డు. ఖాకాస్ తెగకు చెందిన ఒక షామన్ స్త్రీ.
**షామాన్** అనునది మంగోలియా దేశానికి చెందిన ఒక విశ్వాసము. ఈ విశ్వాసం కలిగినవాడిని **షామాన్** అని పిలుస్తారు. వీరి విశ్వాసాలలో ముఖ్యమైనది *ఆత్మ*ల లోకంతో సంబంధాలు, ఆత్మలతో మాట్లాడడం.షామానిజం, భౌతిక ప్రపంచానికి అతీతంగా, ఆత్మలోకాలపై ఆధారపడి తయారైన నమ్మకం, ఆత్మలు మానవుల జీవితాలపై ప్రభావాలు చూపుతారనే విశ్వాసం ద్వారా జనియించింది. భారత్ లోని తాంత్రిక మాంత్రికుల లాగా వీరునూ అనేక రకాలైన క్షుద్రవిద్యలను అమలు పరచి వారి క్షుద్రలోకంలోనే జీవిస్తారు.

## విశ్వాసాలు

ప్రపంచంలోని విశ్వాసాలకు దూరంగా వీరిలో విశ్వాసాలున్నాయి. షామాన్లు అందరూ ఈ విశ్వాసాలు కలిగివుంటారు. ఎలియాడే (1964) గుర్తించిన కొన్ని సాధారణ విశ్వాసాలు :

* ఆత్మలు వున్నాయి, మనుషుల జీవితాలలో, సమాజాలతో వీరి బాంధవ్యాలు ప్రమేయాలు ఎక్కువ.
* షామాన్లు ఆత్మల లోకంతో సంబంధాలు కలిగివుంటారు.
* ఆత్మలు మంచివి చెడువి రెండునూ వుండవచ్చును.
* చెడు ఆత్మలచే కలిగింపబడిన అనారోగ్యాలను షామన్లు నయం చేయగలరు.
* షామాన్లు "ట్రాన్స్" లోకి వెళ్ళగలరు, ఎవరూ వీక్షించని వాటికి వీరు వీక్షించగలరు.
* షామాన్ల ఆత్మ, వాటి శరీరాలను వదలి, అనేక లోకాలకు చుట్టి రాగలవు.
* షామాన్లు జంతువుల బొమ్మలను "ఆత్మ మార్గదర్శకులు" గాను, సందేశాలనిచ్చే వారని భావించేవారు.
* షామాన్లు భవిష్యత్తును గూర్చి చెప్పేవారు. ఎముకలను ఎగురవేసి అనేక ఇతర ఆధ్యాత్మిక విషయాలను చేపట్టేవారు.

## మూలాలు

## బయటి లింకులు

* అమజోనియన్ షామానిజంపై ఓ డాక్యుమెంటరీ Archived 2014-12-17 at the Wayback Machine
# ఆంగ్లో-అమెరికా

Anglo-America|  |
| వైశాల్యం | 19,418,198.6 km2 (7,497,408.4 sq mi) |
| జనాభా | 354,830,825 |
| జనసాంద్రత | 18.3/km2 (47/sq mi) |
| నివసించేవారు | Anglo-American |
| దేశాలు |
14
* Antigua and Barbuda
* Bahamas
* Barbados
* Belize
* Canada
* Dominica
* Grenada
* Guyana
* Jamaica
* Saint Kitts and Nevis
* Saint Lucia
* Saint Vincent and the Grenadines
* Trinidad and Tobago
* United States
 |
| ఆధారపడేవారు |
9
* Anguilla
* Bermuda
* British Virgin Islands
* Cayman Islands
* Falkland Islands
* Montserrat
* Puerto Rico
* Turks and Caicos Islands
* United States Virgin Islands
 |
| పెద్ద నగరాలు | List of cities in North America, Cities in Guyana |

**ఆంగ్లో-అమెరికా**  అమెరికా ఖండంలో ఆంగ్లం ప్రధాన భాషగా కలిగి బ్రిటిష్ సంస్కృతి, బ్రిటిష్ సామ్రాజ్యం యొక్క చారిత్రక, జాతి, భాషా, సాంస్కృతిక ప్రభావం ఉన్న ప్రాంతం.  అమెరికా ఖండం లో రొమాన్స్ భాషలు (స్పానిష్, పోర్చుగీస్, ఫ్రెంచ్) ఎక్కువగా ప్రాచుర్యంలో ఉన్న ప్రాంతాల్ని లాటిన్ అమెరికా అంటారు.

## భౌగోళిక ప్రాంతం

"ఆంగ్లో-అమెరికా" పదం తరచుగా యునైటెడ్ స్టేట్స్, కెనడా లకు వాడుతారు. ఇవి ఉత్తర అమెరికాలో అత్యధికంగా ఇంగ్లీషు భాష మాట్లాడే దేశాలు ఇతర ప్రాంతాలైన బ్రిటిష్ వెస్ట్ ఇండీస్, బెలీజ్, బెర్ముడా, గయానా లలో ఆగ్లోఫోన్ కరేబియన్ కూర్పు ఉంటుంది. కెనడాలోని ఫ్రాంకోఫోన్ రాజ్యాలైన క్యూబెక్, అకాడియా, కొచ్రానే జిల్లాలోని ప్రాంతాలను కొన్ని సార్లు సంస్కృతి, ఆర్థిక, భౌగోళిక, చారిత్రిక, రాజకీయ కారణాల వల్ల ఆంగ్లో-అమెరికాగా పిలుస్తారు. యునైటెడ్ స్టేట్స్ లోని యూనీ కార్పొరేటెడ్ టెర్రిటరీ హోదా ఉన్నందున స్పానిష్ భాష మాట్లాడే "ప్యూటో రికో"ను కూడా ఆంగ్లో-అమెరికన్ గా వ్యవహరిస్తారు. దీనికి విరుద్ధంగా, సింట్ యుస్టాటియస్, సింట్ మార్టెన్,, సాబాలను సాధారణంగా ఆంగ్లో-అమెరికాలో చేర్చలేదు.

## మూలాలు
# అమూల్

ఆనంద్ లోని అమూల్ కర్మాగారం
**అమూల్** భారతీయ సహకార డైరీ, గుజరాత్ లోని ఆనంద్  లో ఉంది ఈ సంస్థ.

1946లో ప్రారంభమైన ఈ డైరీ గుజరాత్ సహకార పాల మార్కెటింగ్ సంఘం నిర్వహిస్తుంది. ప్రస్తుతం గుజరాత్ లోని దాదాపు 3.6 మిలియన్ పాడి రైతులు ఈ సంస్థలో వాటాదారులుగా ఉన్నారు.

భారత శ్వేత విప్లవాన్ని ప్రోత్సాహించిన అమూల్ సంస్థ ఈ విప్లవం ద్వారా  ప్రపంచంలోనే భారతదేశాన్ని పాల, పాల ఉత్పత్తుల తయారీ రంగంలో అగ్రగామిగా నిలబెట్టింది. ఈ సమయంలోనే అమూల్ దేశంలోని అతిపెద్ద ఆహార ఉత్పత్తుల తయారీ సంస్థగా ఎదిగి, విదేశీ విపణిలోనూ అగ్రస్థానంలోకి దూసుకెళ్ళింది.

అమూల్ విజయానికి కారణం ఈ సంస్థను స్థాపించి, గుజరాత్ పాల సహకార సంఘానికి చైర్మన్ గా 30 ఏళ్ళు కృషి చేసిన డాక్టర్ వర్ఘీస్ కురియన్కు చెందుతుంది.

## చరిత్ర

14 డిసెంబర్ 1946న అమూల్ సంస్థ రిజిస్టర్ అయింది. ఆనంద్ జిల్లా, చుట్టుపక్కల ప్రాంతాల పాడిరైతుల నుంచీ పాలు కొని, ఇతర నగరాల్లో అమ్మే పోల్సన్ డైరీ వారికి తక్కువ రేటు ఇచ్చి దోపిడీ చేస్తోందంటూ రైతులు అందరూ కలసి కో-ఆపరేటివ్ పద్ధతిలో అమూల్ ను స్థాపించారు. అప్పట్లో ప్రభుత్వం బాంబే నగరానికి పాలు అమ్మేందుకు పోల్సన్ కంపెనీకి గుత్తాధిపత్యం ఇవ్వడంతో రైతులకు తక్కువ ధర ఇచ్చేవారు. పైగా పాలు పాడైపోయాయంటూ ఒకోసారి వారికి అతి తక్కువ ధరలు ఇవ్వడం లేదా మొత్తానికి మానేయడం చేసేవారు.

ఈ దోపిడీకి ఎదురుతిరిగిన కైరా జిల్లా రైతులుసర్దార్ వల్లభభాయి పటేల్ ను సంప్రదించగా, స్థానిక రైతు త్రిభువన్‌దాస్ పటేల్ నాయకత్వంలో కో-అపరేటివ్ పాల సంస్థ పెట్టుకోమని సలహా ఇచ్చారు. త్రిభువన్ దాస్ తదితరులు బాంబే మిల్క్ స్కీమ్ పేరుతో పాల కో-ఆపరేటివ్ సంస్థను ప్రారంభించి పోల్సన్ కంపెనీకి బదులు వాళ్ళే బాంబేకు పాలు సరఫరా చేయడం మొదలుపెట్టారు. రైతుల పనులు నిర్వహించేందుకు మొరార్జీ దేశాయ్ ను పంపించారు వల్లభభాయ్. అలా 1946లో పాలను సేకరించి, అమ్మేందుకు అమూల్ సంస్థను స్థాపించారు. రోజుకు 1-2లీటర్ల పాలు మాత్ర్రమే అమ్మే సన్నకారు రైతులకు కూడా లాభం వచ్చే విధంగా పాల సేకరణ చేసేలా ఈ సంస్థను తయారు చేశారు.

## మూలాలు
# సద్దామ్ హుసేన్

| సద్దామ్ హుసేన్ |
| --- |
| జననం | సద్దామ్ హుసేన్ అబ్ద్ అల్-మజీద్ అల్-తిక్‌రితి 28 ఏప్రిల్, 1937 అల్-అజ్వా, ఇరాక్ |
| మరణం | 30 డిసెంబరు, 2006 ఖదిమియా, బాగ్దాద్, ఇరాక్ |
| మరణ కారణం | ఉరి |
| వృత్తి | ప్రధాన మంత్రి |
| ప్రసిద్ధి | ఇరాక్ ప్రధాన మంత్రి |
| పదవీ కాలం | 16 జులై, 1979 నుండి 9 ఏప్రిల్, 2003 |
| రాజకీయ పార్టీ | హిజ్బ్ అల్-బా'అత్ అల్-అరబీ అల్-ఇష్‌తిరాకీ |
| మతం | సున్ని ఇస్లాం |
| పిల్లలు | ఉదయ్ హుసేన్ క్యుసే హుసేన్ రగద్ హుసేన్ రానా హలా హుసేన్ |

**సద్దామ్ హుసేన్** ఇరాక్ దేశ మాజీ అధ్యక్షుడు, 1979 జూలై 16 నుండి 2003 ఏప్రిల్ 9 వరకు ఇరాక్ ను అప్రతిహతంగా పాలించిన సద్దామ్, 2003 లో అమెరికా ఆధ్వర్యంలో జరిగిన ఇరాక్ ఆక్రమణలో పదవి కోల్పోయాడు. యుద్ధానంతరం అమెరికా సేనలకు బందీగా పట్టుబడి, ఇరాక్ న్యాయస్థానంలో విచారణ తరువాత 2006 డిసెంబర్ 30 న ఉరితీయబడ్డాడు.

## పరిపాలన

సద్దాం హుస్సేన్ పరిపాలన కాలంలో ఇరాక్ ను ఆధునీకరణ వైపు నడిపించడం జరిగింది. విదేశీ యాజమాన్యంలో ఉన్న ఇరాక్ ఆయిల్ కంపెనీ వంటి కంపెనీలని జాతీయికరించడం వల్ల సామ్రాజ్యవాదులు సద్దాం హుస్సేన్ కు వ్యతిరేకంగా పావులు కదపడం ప్రారంభించారు. సద్దాం హుస్సేన్ ఇరాక్ లో మైనారిటీ అయిన సున్నీ ముస్లిం శాఖకు చెందినవాడు కావడం వల్ల సద్దాంకు మెజారిటీ అయిన షియాల నుంచి కూడా వ్యతిరేకత ఎదురైనది. మరో వైపు ఇరాక్ కమ్యూనిస్ట్ పార్టీ, కుర్ద్ తిరుగుబాటుదారులు కూడా సద్దాంకు వ్యతిరేకంగా పనిచేశారు. ఇతన్ని వ్యతిరేకించిన వారందరినీ తీవ్రంగా అణచి వెయ్యడానికి ప్రయత్నించాడు. కానీ ఇరాక్ యుద్ధ సమయంలో మాత్రం ఇరాక్ కమ్యూనిస్ట్ పార్టీ అమెరికా సామ్రాజ్యవాదులకి వ్యతిరేకంగా సద్దాం హుస్సేన్ కు మద్దతు ఇచ్చింది. 2003 ఏప్రిల్ లో సద్దాం హుస్సేన్ తో పాటు అతని ప్రధాన అనుచరుడు మిఖాయిల్ యూహాన్నాని కూడా అమెరికా సైనికులు నిర్భందించారు.
# భారత జీవిత బీమా సంస్థ

భారత జీవిత బీమా సంస్థ| ఆదర్శ్ నగర్, హైదరాబాద్‌లోని భారతీయ జీవిత బీమా సంస్థ వారి కార్యాలయంలో ఉన్న డైరెక్ట్ మార్కెటింగ్ విభాగపు నామఫలకం |
| Company type | పార్లమెంటు చట్టం ద్వారా ఏర్పాటు చేయబడిన సంస్థ LIC Act 1956 |
| Industry | ఆర్థిక సేవలు |
| Founded | 1 సెప్టెంబరు 1956 (1956-09-01) |
| Headquarters | ముంబై |
| Key people | * ఆర్. దొరైస్వామి (సి.ఇ.ఒ. & మేనేజింగ్ డైరెక్టర్)
* రత్నాకర్ పాఠక్ (మేనేజింగ్ డైరెక్టర్)
* దినేష్ పంత్ (మేనేజింగ్ డైరెక్టర్)
 |
| Products | * జీవిత బీమా
* ఆరోగ్య బీమా
* పెట్టుబడి నిర్వహణ
* మ్యూచువల్ ఫండ్
 |
| Revenue |  ₹5,60,78,439 lakh (US$70 billion) (2019) |
| Operating income |  ₹2,70,348 lakh (US$340 million) (2019) |
| Net income |  ₹2,68,849 lakh (US$340 million) (2019) |
| Total assets |  ₹31,11,84,727 lakh (US$390 billion) (2019) |
| Owner | భారత ప్రభుత్వం (100%) |
| Number of employees | 114,000 (2020) |
| Subsidiaries | * ఎల్ ఐ సి హౌసింగ్ ఫైనాన్స్
* ఎల్ ఐ సి ఇంటర్నేషనల్ లి.
* ఎల్ ఐ సి కార్డ్స్ సర్వీసెస్ లి.
* ఎల్ ఐ సి మ్యూచువల్ ఫండ్ లి.
* ఎల్ ఐ సి పెంషన్ ఫండ్ లి.
* ఐడిబిఐ బ్యాంకు
 |

**భారత జీవిత బీమా సంస్థ** లేదా **లైఫ్ ఇన్‌స్యూరెన్స్ కార్పొరేషన్ ఆఫ్ ఇండియా** (LIC) భారత ప్రభుత్వ బీమా, పెట్టుబడి సంస్థ. ఈ సంస్థకు 1956, సెప్టెంబరు 1 న బీమా రంగాన్ని జాతీయం చేయడం కోసం పార్లమెంటులో చట్టాన్ని ప్రవేశపెట్టినప్పుడు అంకురార్పణ జరిగింది. సుమారు 245 బీమా సంస్థలు, ప్రావిడెంట్ సంస్థలను కలిసి *లైఫ్ ఇన్‌స్యూరెన్స్ కార్పొరేషన్ ఆఫ్ ఇండియా* గా ఏర్పడింది.

## చరిత్ర

న్యూ ఢిల్లీలోని భారత జీవిత బీమా సంస్థ భవనం (రాత్రిపూట)
1818 లో కోల్‌కత లో ప్రారంభమైన ఓరియంటల్ లైఫ్ ఇన్‌స్యూరెన్స్ కంపెనీ భారతదేశంలో జీవిత బీమాను అందించిన తొలి సంస్థ. భారతదేశంలో స్థిరపడ్డ యూరోపియన్లు వీరి ప్రధాన వినియోగదారులు. భారతీయుల బీమా చేయించుకోవాలంటే వీరు అధిక మొత్తంలో సొమ్ము వసూలు చేసేవారు. సురేంద్రనాథ్ టాగూర్ హిందుస్థాన్ ఇన్‌స్యూరెన్స్ సొసైటీని స్థాపించాడు. ఇదే తర్వాత లైఫ్ ఇన్‌స్యూరెన్స్ కార్పొరేషన్ గా మారింది.

## 1956 లో జాతీయీకరణ

1955 లో పార్లమెంటు సభ్యుడైన ఫిరోజ్ గాంధీ ప్రైవేటు బీమా సంస్థల మోసాల గురించిన అంశాల్ని లేవనెత్తాడు. తర్వాత జరిగిన దర్యాప్తులో భారతదేశపు అత్యంత ధనిక వ్యాపారస్తుడు, టైమ్స్ ఆఫ్ ఇండియా యజమానియైన రామకృష్ణ దాల్మియా రెండేళ్ల పాటు జైలుపాలయ్యాడు. 1956 జూన్ 19 నాడు భారత పార్లమెంటు భారత జీవిత బీమా చట్టాన్ని ఏర్పాటు చేసింది. ఈ చట్టంతో భారత జీవిత బీమా సంస్థకు (LIC) అంకురార్పణ జరిగింది.

## సంస్థ నిర్మాణం

ఎల్.ఐ.సి నిర్వాహక బోర్డులో ఛైర్మన్ (ప్రస్తుతం ఎం. ఆర్. కుమార్), మేనేజింగ్ డైరెక్టర్లు ఉంటారు. ఈ సంస్థ కేంద్ర కార్యాలయం ముంబైలో ఉంది. నిర్వాహక బోర్డు సభ్యులు, ఇంకా ఎక్జిక్యూటివ్ డైరెక్టర్లందరూ ఇక్కడి నుంచే పనిచేస్తారు. ఈ సంస్థకు దేశమంతటా 8 జోనల్ ఆఫీసులు ఉన్నాయి. ఇవి ఢిల్లీ, ముంబై, హైదరాబాదు, చెన్నై, కాన్పూర్, కోల్‌కత్, భోపాల్, పాట్నా.

## ఇవీ చదవండి

* ఎల్‌ఐసీ ఐపీఓ

## మూలాలు
# వస్తుమార్పిడి పద్ధతి

ఒక వ్యక్తి తన వార్షిక వార్తాపత్రిక చందాకు బదులుగా వివిధ వ్యవసాయ ఉత్పత్తులను అందించడం ద్వారా మార్పిడిలో నిమగ్నమై ఉన్నట్లు చూపించే 1874 వార్తాపత్రిక ఉదాహరణ.
**వస్తుమార్పిడి పద్ధతి** (ఆంగ్లం: Barter) అనగా ద్రవ్యం లేని కాలంలో ఒక వస్తువు బదులు మరో వస్తువు ఇచ్చిపుచ్చుకునే ఒక పద్ధతి. ఆ కాలంలో మన దగ్గర ఉండే వస్తువును ఇచ్చి మనకు అవసరమైన మరో వస్తువును అవి ఉన్నవారి దగ్గర నుండి తీసుకోవడం.

## వివరణ

వాణిజ్యం, వస్తు మార్పిడి పద్ధతి అనేది ఒక లావాదేవీలో పాల్గొనేవారు డబ్బు వంటి మార్పిడి మాధ్యమాన్ని ఉపయోగించకుండా ఇతర వస్తువులు లేదా సేవలకు నేరుగా వస్తువులు లేదా సేవలను మార్పిడి చేసే మార్పిడి వ్యవస్థ. డబ్బు ఆవిష్కరణకు ముందు ఉపయోగించిన ఆర్థిక మార్పిడి ప్రారంభ వ్యవస్థలలో ఒకటిగా బార్టర్ పద్ధతి పరిగణించబడుతుంది. ఆర్థికవేత్తలు సాధారణంగా వస్తు మార్పిడిని బహుమతి ఆర్థిక వ్యవస్థల నుండి అనేక విధాలుగా వేరు చేస్తారు. ఉదాహరణకు, వస్తు మార్పిడి అనేది తక్షణ పరస్పర మార్పిడి కలిగి ఉంటుంది, సమయం ఆలస్యం కాదు. బేరసారాలు సాధారణంగా ద్వైపాక్షిక ప్రాతిపదికన జరుగుతాయి, కానీ బహుపాక్షికంగా ఉండవచ్చు. చాలా అభివృద్ధి చెందిన దేశాలలో, వస్తు మార్పిడి సాధారణంగా ద్రవ్య వ్యవస్థలకు సమాంతరంగా చాలా పరిమిత స్థాయిలో మాత్రమే ఉంటుంది. ద్రవ్య సంక్షోభ సమయాల్లో కరెన్సీ అస్థిరంగా మారినప్పుడు అంటే, అధిక ద్రవ్యోల్బణం లేదా ప్రతి ద్రవ్యోల్బణ స్పైరల్ లేదా వాణిజ్యం నిర్వహించడానికి అందుబాటులో లేనప్పుడు, మార్కెట్ లో డబ్బుకు ప్రత్యామ్నాయంగా వస్తు మార్పిడి పద్ధతిని ఉపయోగిస్తారు.

మానవ శాస్త్రవేత్తలు వస్తు మార్పిడి నుండి డబ్బు ఉద్భవించిందని ఎటువంటి ఆధారాలు కనుగొనలేదు. అయినప్పటికీ, ఆడమ్ స్మిత్ కాలం నుండి ఆర్థికవేత్తలు తరచుగా ఆధునిక పూర్వ సమాజాలను ఊహించారు.

## ఇవి కూడా చూడండి

* ద్రవ్యం

* డబ్బు
* ధనం

## మూలాలు
# జాన్ రస్కిన్

జాన్ రస్కిన్| 1863 లో రస్కిన్ |
| జననం | (1819-02-08)1819 ఫిబ్రవరి 8 లండన్, ఇంగ్లండు |
| మరణం | 1900 జనవరి 20(1900-01-20) (వయసు: 80) కోనిస్టన్, లాంకషైర్, ఇంగ్లండు |
| యుగం | 19వ శతాబ్దపు తత్వశాస్త్రము |
| ప్రాంతం | పాశ్చాత్య తత్వశాస్త్రము |
| తత్వ శాస్త్ర పాఠశాలలు | * కాంటినెంటల్ ఫిలాసఫీ
 |
| ప్రధాన అభిరుచులు | * కళాభిరుచి
* నీతిశాస్త్రము
* విద్య
* రాజకీయ ఆర్థికవ్యవస్థ
 |
| Alma mater | * క్రైస్ట్ చర్చ్, ఆక్స్‌ఫర్డ్
* కింగ్స్ కాలేజ్ లండన్
 |
| ప్రసిద్ధ ప్రసిద్ధ ఆలోచనలు | * Pathetic fallacy
* illth
 |
| సంతకం |  |

**జాన్ రస్కిన్** (ఫిబ్రవరి 8, 1819 - జనవరి 20, 1900) ఒక ఆంగ్ల బహుముఖ ప్రజ్ఞాశాలి. ఇతను విక్టోరియన్ కాలం నాటి రచయిత, అధ్యాపకుడు, కళా చరిత్రకారుడు, విమర్శకుడు, దాత. ఈయన కళలు, వాస్తునిర్మాణం, రాజకీయ అర్ధశాస్త్రం, విద్య, సంగీతం, భూవిజ్ఞానం, వృక్షశాస్త్రం, పక్షివిజ్ఞానం, సాహిత్యం, చరిత్ర, పురాణాలు మొదలైన అనేక అంశాలపైన రచనలు చేశాడు.

రస్కిన్ రాసిన *అన్ టు ది లాస్ట్* అనే గ్రంథంలోని రాజకీయ భావనలు మహాత్మా గాంధీని ఆకట్టుకున్నాయి. గాంధీ ఆ పుస్తకాన్ని తన మాతృభాష అయిన గుజరాతీ భాషలోకి అనువాదం చేశాడు.

## మూలాలు
# భూస్వామ్య వ్యవస్థ

**భూస్వామ్య వ్యవస్థ** (Feudalism) అంటే ఆర్థిక, న్యాయ, సైనిక, సాంస్కృతిక కట్టుబాట్లు కలగలిసిన సామాజిక రాజకీయ వ్యవస్థ. ఇది మధ్యయుగం కాలంలో ఐరోపా ఖండంలో 9 నుంచి 15 వ శతాబ్దాల మధ్యలో విలసిల్లింది.

వ్యవసాయం చేయడంలో ప్రత్యక్ష పాత్ర లేనివారు, దాని ద్వారా వచ్చే లాభాన్ని వారసత్వంగా అనుభవించే ఆర్థిక వ్యవస్థ భూస్వామ్య వ్యవస్థలో ప్రధాన భాగం.

## చరిత్ర

సామ్రాజ్యంలో పాలన వికేంద్రీకరణ ఫలితంగా భూస్వామ్య వ్యవస్థ వివిధ రూపాల్లో రూపుదిద్దుకుంది.

### భారతదేశంలో భూస్వామ్య వ్యవస్థ

భారతదేశంలో రాజుల కాలం నుండి భూస్వామ్య వ్యవస్థ అమలులో ఉంది. ఇందులో రాజుల కింద భూస్వాములు పనిచేసేవారు. రాజు సొంత సైన్యాలతో పాటు భూస్వాముల సైన్యం కూడా రాజ్య విస్తరణలో సహాయ పడేది. రెవెన్యూ పాలనలో భూస్వాముల ఆధిపత్యం ఎక్కువగా ఉండేది.

## మూలాలు
# టెలిగ్రామ్

టెలిగ్రామ్|  |
| ప్రారంభ విడుదల | 14 ఆగస్టు 2013 (2013-08-14) |
| రిపోజిటరీ |  |
| అందుబాటులో ఉంది | 58 భాషలు |
| List of languagesఇంగ్లీష్, హిందీ, రష్యన్, పర్షియన్, టర్కిష్, ఇటాలియన్, అరబిక్, ఉక్రేనియన్, ఉజ్బెక్ , పోర్చుగీస్, స్పానిష్, జర్మన్, డచ్, ఫ్రెంచ్, కొరియన్, ఇండోనేషియన్ ,మలేయ్,బెలారసియన్,కాటలాన్ ,పోలిష్  |
| జాలస్థలి | telegram.org  |

**టెలిగ్రామ్** ఒక మెసేజింగ్ యాప్. దీనికి ఇంటర్నెట్ ఉంటే చాలు.ఉచితంగా సందేశాలు పంపుకోవచ్చు. వీడియోల్ని సెకన్లలో పంపేయొచ్చు. ఆడియో ఫైల్స్‌ను కూడా క్షణాల్లో కోరుకున్న వారికి పంపేయొచ్చు.ఈ మధ్యకాలంలో భారతదేశంలో కూడా దీనిని ఉపయోగించే వినియోగదారులు ఎక్కువయ్యారు.ఇతరులు చూడకుండా ఈ సేవ ఎండ్-టు-ఎండ్ ఎన్‌క్రిప్టెడ్. ఆండ్రాయిడ్ ఫోన్లో కొరకు 14 ఆగస్టు 2013 విడుదల చేశారు.

## టెలిగ్రామ్ లో ఫీచర్స్

* టెలిగ్రామ్‌లో 2017 నుండి పేమెంట్ బోట్ ఉంది. ఇది సురక్షితమైన పద్ధతిలో చెల్లింపులు చేయడానికి వినియోగదారులను అనుమతిస్తుంది. ఇప్పుడు ఇక్కడ వ్యాపారులు ఏదైనా చాట్‌లో క్రెడిట్ కార్డ్ చెల్లింపులను అంగీకరించగలరు. చెల్లింపు ఇప్పుడు ఏ యాప్ నుండి అయినా చేయవచ్చు. కంపెనీ ఇందులో ఎలాంటి కమీషన్ వసూలు చేయదు లేదా చెల్లింపు వివరాలను తనతో సేవ్ చేయదు.

* టెలిగ్రామ్‌లో వాయిస్ చాట్‌ను షెడ్యూల్ చేయవచ్చు. గ్రూప్ అడ్మిన్‌లు, ఛానెల్‌లు తేదీ అలాగే సమయాన్ని నమోదు చేయడం ద్వారా వాయిస్ చాట్‌లను షెడ్యూల్ చేయవచ్చు.

* టెలిగ్రామ్‌లో రెండు పూర్తి ఫీచర్డ్ టెలిగ్రామ్ వెబ్ యాప్‌లకు జోడించారు. రెండూ యానిమేటెడ్ స్టిక్కర్లు, డార్క్ మోడ్, చాట్ ఫోల్డర్‌లు వంటి అనేక ఫీచర్‌లకు సపోర్ట్ చేస్తాయి. డెస్క్‌టాప్ లేదా మొబైల్ – ఏ పరికరంలోనైనా మీరు మీ చాట్‌లకు తక్షణ ప్రాప్యతను కలిగి ఉంటారు.

* ఈ యాప్ ప్రజాదరణ పొందడానికి ఒక కారణం ఇక్కడ నుండి సినిమాలు-వెబ్ సిరీస్‌లను ఉచితంగా డౌన్‌లోడ్ చేసుకోగలిగే అవకాశం ఉండటం. వాటిని దాని యాప్ లేదా వెబ్ నుండి సులభంగా డౌన్‌లోడ్ చేసుకోవచ్చు. అయితే, టెలిగ్రామ్ దీనికి అధికారికంగా మద్దతు ఇవ్వదు. ఈ డౌన్‌లోడ్స్ పూర్తిగా అనధికరికం. అయినప్పటికీ పెద్ద ఫైల్స్ ను సులభంగా టెలిగ్రామ్ ద్వారా డౌన్‌లోడ్ చేసుకునే వెసులుబాటు ఉంది. మిగిలిన సోషల్ మీడియా యాప్‌లలో ఇటువంటి అవకాశం లేదు. వాస్తవానికి, చాలా మంది వినియోగదారులు ఈ యాప్‌లో చలనచిత్రాలను అప్‌లోడ్ చేసే లేదా వారి లింక్‌లను షేర్ చేసే ఛానెల్‌లను సృష్టించారు. అటువంటి పరిస్థితిలో, సినిమా లేదా వెబ్ సిరీస్‌ని శోధించడం ద్వారా ఈ ఛానెల్‌లను చేరుకోవచ్చు. ప్రత్యేక విషయం ఏమిటంటే, ఇక్కడ నుండి మీరు వాటిని ఎలాంటి యాడ్-ఆన్‌లు లేకుండా డౌన్‌లోడ్ చేసుకోవచ్చు.

## సెన్సార్ టవర్ నివేదిక

సెన్సార్ టవర్ నివేదిక ప్రకారం, టెలిగ్రామ్ భారతదేశంలో రెండవ అతిపెద్ద వినియోగదారులను కలిగిన సోషల్ మీడియా యాప్. టెలిగ్రామ్ కొరకు అతిపెద్ద ఇంటర్నెట్ మార్కెట్‌గా భారతదేశం వేగంగా అభివృద్ధి చెందింది. వాటిలో 22 శాతం లైఫ్‌టైమ్ ఇన్‌స్టాల్‌లు. భారతదేశం తర్వాత, రష్యా, ఇండోనేషియా ఈ యాప్ కోసం రెండు ప్రధాన మార్కెట్లుగా ఉన్నాయి. వాటి నుంచి మొత్తం ఇన్‌స్టాల్‌లలో వరుసగా 10 శాతం, 8 శాతం వచ్చింది.

## డౌన్‌లోడ్

టెలిగ్రామ్ యాప్ గూగుల్ ప్లే స్టోర్ నుండి 1 బిలియన్ కంటే ఎక్కువ అంటే 100 కోట్ల సార్లు డౌన్‌లోడ్ చేయబడింది. టెలిగ్రామ్ సీఈవో పావెల్ దురోవ్ చెబుతున్న దాని ప్రకారం మెసేజింగ్ యాప్‌లో 2021 ప్రారంభంలో 500 మిలియన్లకు పైగా నెలవారీ యాక్టివ్ యూజర్లు ఉన్నారు. గత 15 రోజుల్లో చాలా మంది వినియోగదారులు టెలిగ్రామ్‌లో చేరారు. ఈ సమయంలో 70 మిలియన్లకు పైగా (70 మిలియన్లు) వినియోగదారులు టెలిగ్రామ్‌కు కనెక్ట్ అయ్యారని డ్యూరోవ్ చెప్పారు.

## ఇవి కూడా చూడండి

* అరట్టై యాప్
* వాట్స్‌యాప్

## మూలాలు